Συντεταγμένες: 30°15′N 120°10′E﻿ / ﻿30.250°N 120.167°E﻿ / 30.250; 120.167

Άποψη της Δυτικής Λίμνης, κύριου αξιοθέατου του Χανγκτσόου
Το Χανγκτσόου όπως φαίνεται από τη Δυτική Λίμνη
Το **Χαντζό** (κινέζικα: 杭州, πιν-γιν: *Hángzhōu*, διάλεκτος Χανγκτσόου: ɦaŋ tsei, χαν τσέι) είναι πόλη στην ανατολική Κίνα, πρωτεύουσα της επαρχίας Τσετσιάνγκ. Η πόλη σύμφωνα με την απογραφή του 2010 έχει 8.700.400 κατοίκους. Η αστική περιοχή του Χανγκτσόου έχει 6.241.971 κατοίκους και είναι η 13η μεγαλύτερη στην Κίνα. Η μητροπολιτική περιοχή του Χανγκτσόου περιλαμβάνει επίσης τις πόλεις Σαοσίν, Τζιασίν και Χουτσόου και έχει 21,1 εκατομμύρια κατοίκους. Είναι μια μεγαλύτερες πόλεις στο δέλτα του Γιανγκτσέ. Βρίσκεται στο κόλπο Χανγκτσόου, περίπου 180 χιλιόμετρα νοτιοδυτικά της Σαγκάης.

Ιστορία
-------

Πριν 5000 περίπου χρόνια στην περιοχή του Χαντζό βρισκόταν ο πολιτισμός Λιανγκτσού. Η σημερινή πόλη ιδρύθηκε κατά τη διάρκεια της δυναστείας Τσιν με το όνομα Τσιαντάνγκ. Το σημερινό της όνομα το πήρε το 589 μ.Χ. To Χανγκτσόου αναφέρεται ως μία από τις εφτά αρχαίες πρωτεύουσες της Κίνας. Το 609 έγινε το νότιο άκρο του Μεγάλου Καναλιού, το οποίο συνδέει το Χανγκτσόου με το Πεκίνο. Αποτέλεσε πρωτεύουσα του βασιλείου Γουέιουε από το 907 μέχρι το 978 και ήταν ένα από τα κύρια πολιτιστικά κέντρα της νότιας Κίνας το 10ο αιώνα. Το 1123 έγινε η πρωτεύουσα της δυναστείας Σονγκ  και παρέμεινε έτσι μέχρι το 1276 και την εισβολή των Μογγόλων, οι οποίοι μετέφεραν την πρωτεύουσα στο Πεκίνο. Αυτή θεωρείται ως η χρυσή περίοδος του Χανγκτσόου. Το Χανγκτσόου αναπτύχθηκε πολύ και υπολογίζεται ότι μέχρι το τέλος του 13ου αιώνα είχε περισσότερους από ένα εκατομμύριο κατοίκους και ήταν η μεγαλύτερη πόλη στο κόσμο. Η πόλη συνέχισε να αναπτύσσεται κατά τη δυναστεία Μινγκ λόγω του εμπορείου μεταξιού και τσαγιού. Η πόλη υπέστη πολλές καταστροφές κατά την Εξέγερση των Ταϊπίνγκ. Η οικονομία του Χανγκτσόου έχει αναπτυχθεί πολύ γρήγορα από το άνοιγμά της το 1992. Είναι μια βιομηχανική πόλη με πολλές διαφορετικές βιομηχανίες, όπως υφαντουργίες και βιομηχανίες χημικών, χάλυβα και επεξεργασίας τροφίμων. Διαθέτει τρεις οικονομικές ζώνες, τη ζώνη οικονομικής και τεχνολογικής ανάπτυξης, τη ζώνη εξαγωγών και τη ζώνη υψηλής τεχνολογίας.

Τουριστικός προορισμός
----------------------

Το Χανγκτσόου είναι σήμερα σημαντικός τουριστικός προορισμός στη Κίνα κυρίως λόγω των ιστορικών τόπων και της φυσικής ομορφιάς του. Στο Χανγκτσόου βρίσκεται η Δυτική Λίμνη, η οποία μαζί με τα περιβάλλοντα αξιοθέατα αποτελεί από το 2011 Μνημείο Παγκόσμιας Κληρονομιάς της UNESCO. Πέρα από τη γραφική λίμνη που περιβάλλεται από τρεις μεριές με λόφους, περιλαμβάνει μεγάλο αριθμό ναών, παγόδων, κήπων, υπερυψωμένων δρόμων και τεχνητών νησιών. Άλλα αξιοθέατα είναι το μεγαλύτερο παλιρροϊκό κύμα στο κόσμο, το οποίο ανεβαίνει τον ποταμό Τσιαντάνγκ και φτάνει σε ύψος μέχρι τα 12 μέτρα και το μεγάλο τζαμί του Χανγκτσόου, το τρίτο παλαιότερο της Κίνας, που χρονολογείται από το 14ο αιώνα.

Παραπομπές
----------

1. ↑  en.unesco.org/creative-cities/hangzhou. Ανακτήθηκε στις 9  Ιουνίου 2021.
2. ↑  *Seventh National Population Census of the People's Republic of China*. www.citypopulation.de/en/china/zhejiang/admin/.
3. ↑  «杭州市 2010年国民经济和社会发展统计公报» (στα Simplified Chinese). Hangzhou Municipal Statistic Bureau. 24 Φεβρουαρίου 2011. Αρχειοθετήθηκε από το πρωτότυπο στις 3 Σεπτεμβρίου 2011. Ανακτήθηκε στις 15 Σεπτεμβρίου 2011. CS1 maint: Μη αναγνωρίσιμη γλώσσα (link)
4. ↑  *Economic and Social Development Report of Hangzhou Metropolitan Circles (2007-2012)* (στα Simplified Chinese). Social Sciences Academic Press(China). 1 Οκτωβρίου 2012. Αρχειοθετήθηκε από το πρωτότυπο στις 12 Μαΐου 2013. Ανακτήθηκε στις 20 Φεβρουαρίου 2013. CS1 maint: Μη αναγνωρίσιμη γλώσσα (link)
5. ↑  Steinhardt, Nancy (1999). *Chinese Imperial City Planning*. Χονολουλού: University of Hawaii Press. σελ. 144. ISBN 0-8248-2196-3.
6. ↑  «Largest Cities Through History». Geography.about.com. 2 Μαρτίου 2011. Αρχειοθετήθηκε από το πρωτότυπο στις 18 Αυγούστου 2016. Ανακτήθηκε στις 16 Μαρτίου 2011.
7. ↑  Janet L. Abu-Lughod, *Before European Hegemony: The World System A.D. 1250-1350*, "All the Silks of China" (Oxford University Press US) 1991, p. 337
8. ↑  Hangzhou chinatourguide.com
9. ↑  Hangzhou Αρχειοθετήθηκε 2010-10-26 στο Wayback Machine. archnet.org
10. ↑  West Lake Cultural Landscape of Hangzhou UNESCO. Ανακτήθηκε την 1η Οκτωβρίου 2013
11. ↑  Great Mosque of Hangzhou Αρχειοθετήθηκε 2008-01-23 στο Wayback Machine. archnet.org

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Χανγκτσόου** |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 124533589
* LCCN: n2003032935
* GND: 4229651-1
* SUDOC: 027764842
* BNF: cb119737437 (data)
* NDL: 00634062
* NKC: xx0038742

 |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ασία
 |

 |